**Dissenyar estratègies d'ensenyament i aprenentatge basades en l'evidència que fomentin l'autoregulació de l'aprenentatge en l'EVA (FASE PREVISIÓ/PLANIFICACIÓ/DISSENY)**

**Qüestionari**

1. Quines de les afirmacions següents són certes sobre els EVA? (Es pot seleccionar més d'una resposta.)

* Els EVA faciliten una sèrie d'oportunitats interactives per a la metacognició i la reflexió sobre el propi aprenentatge (com ara els portafolis dels alumnes). *Correcte!*
* Els EVA faciliten l'aportació de retorn a través dels fòrums. *Correcte!*
* Els EVA ofereixen diferents solucions tècniques així com eines per facilitar la comunicació i la cooperació (com ara el xat, els wikis o Padlet). *Correcte!*
* Els EVA fan que planificar i dissenyar lliçons, fer un seguiment del rendiment dels estudiants i controlar l'eficiència del pla d'estudis del curs sigui més complicat per als professors.*Incorrecte.*

*La investigació confirma que amb els EVA és més fàcil mesurar l'eficiència del disseny de l'aprenentatge, gestionar la càrrega de treball administratiu i, al mateix temps, supervisar i analitzar el rendiment i el nivell de compromís dels estudiants.*

2. Quines accions ha de tenir en compte un professor a l'hora de dissenyar l'estructura d'un curs? (Es pot seleccionar més d'una resposta.)

* **Aclarir quins recursos són opcionals i quins són obligatoris.** *Correcte!*
* **Comprovar que l'estructura del curs és coherent i clara.** *Correcte!*
* No mostrar als alumnes la via d'aprenentatge a Moodle per fer que el curs sigui més desafiant per als estudiants. *Incorrecte! La ruta d'aprenentatge s'ha de mostrar des del principi*
* **Explicar els criteris i els requisits per acabar el curs amb èxit.** *Correcte!*

3. Amb quins dels mitjans següents és possible que els professors facin que els estudiants s'impliquin en l'aprenentatge i generin proves del seu compromís?

* Enquestes de retorn o *feedback*. Incorrecte
* Preguntes obertes al fòrum. Incorrecte
* Activitats d'avaluació entre iguals. Incorrecte
* **Tot l'anterior.** *Correcte!*

4. Les activitats de qüestionari de Moodle es poden utilitzar tant per a l'avaluació acumulativa com per a l'avaluació formativa.

* **Cert.** *Correcte!*
* Fals. Incorrecte

5. Quins paràmetres d'activitat del curs poden ajudar a donar suport a l'autoregulació de l'aprenentatge dels estudiants? (Es pot seleccionar més d'una resposta.)

* Disponibilitat (terminis de l'activitat). *Correcte! Els estudiants rebran recordatoris dels terminis un cop finalitzada la configuració de disponibilitat.*
* Compleció o finalització de l'activitat. *Correcte! Un cop establert el seguiment de compleció de les activitats d'aprenentatge més importants, els estudiants podran controlar el seu progrés d'aprenentatge mitjançant la barra de compleció o finalització i, per tant, planificar el seu aprenentatge en conseqüència.*
* Tipus de lliurament de fitxers. *Incorrecte. La configuració del tipus de lliurament fa referència al nombre i al tipus de documents que es poden penjar com a lliuraments dels estudiants. Aquests paràmetres no admeten l'autoregulació dels estudiants.*
* Tipus de retorn (*feedback*). *Correcte! Tenir la possibilitat de fer i rebre comentaris sobre una tasca determinada permet que els estudiants reflexionin sobre el seu aprenentatge i repensin les seves estratègies d'aprenentatge.*

6. Seleccioneu una estratègia d'aprenentatge que no admeti l'autoregulació de l'aprenentatge dels estudiants.

* Presentar una guia d'estudi amb tots els temes, terminis i expectatives. *Incorrecte.*
* **No tenir en compte l'experiència i els coneixements previs dels estudiants i centrar-se en el contingut del curs que es dissenya abans del semestre.** *Correcte! És important conèixer els alumnes i dissenyar un curs que sigui atractiu, proporcionant el que els estudiants necessiten saber.*
* Dissenyar activitats d'autoavaluació perquè els estudiants reflexionin sobre el que ja saben i el que encara necessiten aprendre per superar amb èxit un curs o lliurar una tasca. *Incorrecte.*
* Dissenyar activitats de retorn en què es demani als estudiants que comparteixin les seves idees sobre la utilitat dels recursos del curs. *Incorrecte.*

**Preguntes d'autoreflexió**

1. Quines activitats d'aprenentatge dissenyaríeu per animar els estudiants a compartir el seu nivell de comprensió d'un tema/concepte?
2. Quines activitats d'aprenentatge us poden ajudar a conèixer les experiències prèvies dels estudiants per adaptar-hi els continguts d'aprenentatge?
3. Quins paràmetres d'activitat s'han de configurar per generar dades sobre la implicació dels estudiants i el disseny de l'aprenentatge?
4. Quines activitats es poden dissenyar per afavorir l'autoreflexió dels alumnes sobre el seu procés d'aprenentatge? Quines eines poden donar suport a aquestes activitats?
5. Quines activitats planejaríeu per recollir informació sobre com es pot millorar el disseny del curs?